Oficiālais Vēstnesis L 240 , 07/09/2002 Lpp. 0065 - 0066



Komisijas Lēmums (2002. gada 5. septembris), ar ko nosaka režīmu Kopienas salīdzinošo izmēģinājumu un testu veikšanai attiecībā uz augļaugu pavairojamo un stādāmo materiālu saskaņā ar Padomes Direktīvu 92/34/EEK (izziņots ar dokumenta numuru C(2002) 3302) (Dokuments attiecas uz EEZ) (2002/745/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 28. aprīļa Direktīvu 92/34/EEK par augļu ražošanai paredzēto augļaugu pavairojamā materiāla un augļaugu stādu laišanu tirgū [1], kurā jaunākie grozījumi izdarīti ar Komisijas Lēmumu 2002/112/EK [2], un jo īpaši tā 20. panta 2. un 4. punktu, tā kā: (1) Direktīvā 92/34/EEK paredzēti nepieciešamie pasākumi, kas jāpieņem Komisijai, lai veiktu Kopienas salīdzinošos izmēģinājumus un testus attiecībā uz augļaugu pavairojamo un stādāmo materiālu. (2) Vismaz attiecībā uz dažiem izraudzītiem augiem jānodrošina pietiekama to paraugu reprezentativitāte, kas ietverti izmēģinājumos un testos. (3) Dalībvalstīm jāpiedalās Kopienas salīdzinošajos izmēģinājumos un testos, ciktāl mājas plūmes pavairošanas un stādāmo materiālu parasti audzē vai pārdod to teritorijās, lai tādējādi nodrošinātu atbilstīgu secinājumu izdarīšanu. (4) Attiecībā uz pavairošanas un stādāmo materiālu, kas ievākts 2002. gadā, Kopienas salīdzinošie izmēģinājumi un testi jāveic no 2003. gada līdz 2007. gadam, kā arī jāparedz sīkāki nosacījumi šādu izmēģinājumu un testu veikšanai. (5) Attiecībā uz Kopienas salīdzinošajiem izmēģinājumiem un testiem, kas ilgst vairāk nekā vienu gadu, Komisijai pēc pirmā gada jāļauj veikt šādu izmēģinājumu un testu daļas bez turpmākas atsauces uz Pastāvīgo augļaugu ģinšu un sugu pavairošanas materiāla komiteju, ja ir pieejamas nepieciešamās apropriācijas. (6) Šajā lēmumā paredzētie pasākumi ir saskaņā ar Pastāvīgās augļaugu ģinšu un sugu pavairošanas materiāla komitejas atzinumu, IR PIEŅĒMUSI ŠO LĒMUMU. 1. pants Kopienas salīdzinošos izmēģinājumus un testus attiecībā uz mājas plūmes pavairošanas un stādāmo materiālu veic no 2003. gada līdz 2007. gadam. Izmēģinājumu un testu maksimālās izmaksas 2003. gadam noteiktas pielikumā. Sīkāki nosacījumi attiecībā uz izmēģinājumiem un testiem paredzēti pielikumā. 2. pants Kopienas salīdzinošajos izmēģinājumos un testos piedalās visas dalībvalstis, ciktāl mājas plūmes pavairošanas un stādāmo materiālu parasti pavairo vai laiž pārdošanā to teritorijās. 3. pants Komisija var izlemt turpināt pielikumā paredzētos izmēģinājumus un testus laika posmā no 2004. gada līdz 2007. gadam, ja budžetā paredzēti līdzekļi šim mērķim. Maksimālās izmaksas šādi turpinātiem izmēģinājumiem un testiem nepārsniedz summas, kas noteiktas pielikumā. 4. pants Šis lēmums ir adresēts dalībvalstīm. Briselē, 2002. gada 5. septembrī Komisijas vārdā – Komisijas loceklis David Byrne [1] OV L 157, 10.6.1992., 10. lpp. [2] OV L 41, 13.2.2002., 44. lpp. -------------------------------------------------- PIELIKUMS Izmēģinājumi un testi, kas jāveic attiecībā uz mājas plūmi [1] Gads | Atbildīgā iestāde | Nosacījumi, kas jāvērtē | Paraugu skaits | Izmaksas (EUR) | 2003 | NAKT Roelofarendsveen NL | Šķirnes identitāte un tīrība (uz lauka), augu veselība (laboratorijā) | 50 | 16000 | 2004 | Tā pati | Tie paši | Tāds pats | 8000 | 2005 | Tā pati | Tie paši | Tāds pats | 10900 | 2006 | Tā pati | Tie paši | Tāds pats | 11100 | 2007 | Tā pati | Tie paši | Tāds pats | 29100 | Kopējās izmaksas | 75100 | --------------------------------------------------